ai4bharat/Pralekha huggingface dataset:
وزیراعظم کا دفتر
وزیر اعظم نریندر مودی آج بدھ پورنیما کے بارے میں ویساک عالمی تقریبات میں شرکت کریں گے
جناب مودی اِس موقع پر اہم خطبہ دیں گے
وزیر اعظم جناب نریندر مودی کل بدھ پورنیما کی تقریبات میں شرکت کریں گے۔ حکومت ہند کی ثقافت کی وزارت، بین الاقوامی بودھشت کنفیڈریشن آئی بی سی کے اشتراک سے دنیا بھر کے بودھ سندھوں کے تمام عظیم سربراہوں کی شرکت کے ساتھ ایک حقیقی دعائیہ پروگرام کا انعقاد کررہی ہے۔ قابل ذکر ہے کہ آئی بی سی بودھ کی ایک عالمی ذیلی تنظیم ہے۔
وزیر اعظم جناب نریندر مودی آج صبح اِس موقع پر ایک اہم خطبہ دیں گے۔بدھ پورنیما کی تقریبات دنیا بھر میں پھیلی کووڈ-19 جیسی عالمی وبا کے اثرات کی وجہ سے ویساک کے دن کے ذریعہ منعقد ہورہی ہے۔ یہ تقریب کووڈ -19 کے متاثرین اور اِس وائرس سے نمٹنے والے صف اول کے جانبازوں کے اعزاز میں منعقد کی جارہی ہے۔
اس موقع پر دعائیہ تقریبات نیپال کے مقدس گارڈن لومنی ،ہندوستان کے بودھ گیا میں مہا بودھی مندر، ہندوستان کے سارناتھ میں مول گندھا کوٹی ویارا، ہندوستان کے کشی نگر میں پری نرمان ایستوفا، سری لنکا کے مقدس اور تاریخی انورادھا پورا ایستوفا حدود میں رووان ویلی مہا تیا سے پرت چینٹنگ، نیپال کے نمو ایستوفا، بودھ ناتھ سویمبھو کے علاوہ دیگر مقبول بودھ مقامات سے براہ راست نشر کی جائیں گی۔
ثقافت اور سیاحت کے مرکزی وزیر جناب پرہلاد سنگھ پٹیل اور اقلیتی امور اور نوجوانوں وکھیلوں کے مرکزی وزیر مملکت جناب کرن رجیجو بھی اس تقریب میں شرکت کریں گے۔ ویساک بودھا پورنیما گوتم بودھ کی پیدائش روشنی اور مہاپری نرمان کے دن کے طور پر بھی منایا جاتا ہے۔
وزیراعظم کا دفتر
وزیر اعظم نے ابوظہبی کے ولی عہد اور متحدہ عرب امارات کے مسلح دستوں کے نائب سپریم کمانڈر عالی جاہ شیخ محمد بن زائد النہیان سے بات چیت کی
نئی دہلی، 28/جنوری 2021 ۔ وزیر اعظم جناب نریندر مودی نے ابوظہبی کے ولی عہد اور متحدہ عرب امارات کے مسلح دستوں کے نائب سپریم کمانڈر عالی جاہ شیخ محمد بن زائد النہیان سے ٹیلی فون پر بات چیت کی۔
دونوں لیڈروں نے خطے میں کووڈ کی وبا کے اثرات کے بارے میں گفتگو کی اور اس بات پر اطمینان کا اظہار کیا کہ بھارت اور متحدہ عرب امارات کے درمیان باہمی تعاون میں صحت بحران کے دوران بھی توقف نہیں آیا۔
دونوں لیڈروں نے کووڈ کے بعد کی دنیا میں بھی بھارت – متحدہ عرب امارات شراکت داری کو مزید تقویت دینے کے لئے گہری مشاورت اور باہمی تعاون کا سلسلہ جاری رکھنے پر اتفاق کیا۔
وزیر اعظم نے متحدہ عرب امارات میں غیرمقیم بھارتی برادری کی فلاح و بہبود کے تئیں اپنی خصوصی توجہ و نگہداشت کے لئے عالی جناب شیخ محمد بن زائد النہیان کی خاص طور پر ستائش کی۔
دونوں لیڈروں نے کووڈ کے بحران پر جلد ہی قابو پالینے اور مستقبل قریب میں بالمشافہ ملاقات کے تئیں اپنے مشترکہ اعتماد کا اظہار کیا۔
وزارت خزانہ
مرکز نے ریاستوں کو جی ایس ٹی معاوضے کے طور پر 36,400 کروڑ روپے جاری کیے
نئی دہلی، 04جون 2020 / کووڈ – 19 کی وجہ سے پیدا تازہ ترین صورتحال کا جائزہ لیتے ہوئے جہاں ریاستی سرکاروں کو اخراجات کرنے کی ضرورت ہے جبکہ ان کے وسائل کو کافی نقصان پہنچا ہے۔ مرکزی حکومت نے ریاستوں اور مرکز کے زیر انتظام علاقوں کو 36,400 کروڑ روپے کا جی ایس ٹی معاوضہ جاری کیا ہے۔ یہ معاوضہ دسمبر 2019 سے فروری 2020 تک کی مدت کے لیے ہے۔
اپریل سے نومبر 2019 کی مدت کے لیے 115096 کروڑ روپے کا جی ایس ٹی معاوضہ حکومت ہند کی طرف سے پہلے ہی ریاستوں اور مرکز کے زیر انتظام علاقوں کے لیے جاری کر دیا گیا تھا۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U - 3062
(Visitor Counter : 151
نوجوانوں کے امور اور کھیل کود کی وزارت
اسپورٹس اتھارٹی آف انڈیا  نے ملک بھر میں کھیلوں کی ترقی اور فروغ کے لئے 10 علاقائی مراکز اور 2 ادارہ جاتی اکائیاں قائم کی ہیں
نوجوانوں کے امور اور کھیل کے مرکزی وزیر جناب انوراگ سنگھ ٹھاکر نے آج لوک سبھا میں ایک سوال کے جواب میں یہ معلومات دی ہیں کہ اسپورٹس اتھارٹی آف انڈیا  نے ملک کے مختلف حصوں میں 10 علاقائی مراکز اور 2 ادارہ جاتی اکائیاں قائم کی ہیں ۔ ان مراکز کا کام ایس اے آئی اور حکومت ہند کی کھیل تشہیر سے متعلق اسکیموں کو لاگو کرنا اور نگرانی کرنا، کوچنگ کیمپ منعقد کرنا اور قومی ٹیموں کو ضروری جدید بنیادی ڈھانچہ ،سازوسامان مہیا کرکے بین الاقوامی مقابلوں میں حصہ لینے میں مدد فراہم کرنا ہے۔کوچنگ سہولتیں اور مقابلے کی نمائش ، منتخب شد ہ ٹرینی کھلاڑیوں کے لئے کھانا اور رہائش ،سائنسی تربیت / سازوسامان سے مد د ، کھیل میں اعلیٰ سطحی کارکردگی کا مظاہرہ کرنے کے لئے کھلاڑیوں کو سائنسی بیک اپ مہیا کرنا ، منصوبہ سازی کرنا، تعمیر کرنا ،تحویل میں لینا ،فروغ دینا ، نظم کرنا ، رکھ رکھاؤکرنا اور ان کا مناسب انداز میں استعمال کرنا ۔اس کے علاوہ نوجوانوں کے امور اور کھیل کی وزارت اور متعلقہ ریاستی حکومتوں کے درمیان اشتراک پیدا کرنا اور سرٹیفکیٹ ،اسکل ڈیولپمنٹ ، ڈپلومہ ، گریجویشن اور ایس اے آئی کی این ایس این آئی ایس پٹیالہ میں واقع اکیڈمک ونگ اور ایل این سی پی ای تریویندرم کے اشتراک سے کوچنگ / فزیکل ایجوکیشن میں پی جی سطح کے کورسز فراہم کرنا ہے۔
سہولتیں /ایس اے آئی مراکز کی تعمیر کےسلسلے میں فیصلہ مختلف عوامل پر منحصر ہوتا ہے۔جیسے ریاستی سرکاروں کی طرف سے اصول ،مناسب تجویز ،فنڈ کی دستیابی ،مقامی مانگ وغیرہ ۔اس کے علاوہ اپنی ازسرنو تشکیل کی مشق کے ایک حصے کی شکل میں اس کے موجودہ کھیل کی حوصلہ افزائی کرنے والے منصوبوں کا ایس اے آئی نے اس کا جائزہ لیا ہے ۔دستیاب کھیل بنیادی ڈھانچے اور مالی رکاوٹوں کو دیکھتے ہوئے بہترین کارکردگی حاصل کرنے کی غرض سے خاص طورسے موجودہ مراکز پر توجہ مرکوز کرنے کا فیصلہ لیا گیا۔
اسپورٹس اتھارٹی آف انڈیا  مختلف ان زمروں میں باصلاحیت کھلاڑیوں کی شناخت کرنے اور انہیں قومی اور بین الاقوامی سطح پر بہترین کارکردگی کا مظاہرہ کرنے کا حوصلہ دینے کے لئے ملک بھر میں درج ذیل کھیلوں کی حوصلہ افزائی کرنے والی اسکیموں کو لاگو کیا جاتا ہے۔
-
نیشنل سینٹرز آف ایکسی لینس 
-
ایس اے آئی ٹریننگ سینٹر 
-
ایس ٹی سی کے توسیع شدہ مراکز
-
نیشنل اسپورٹس ٹیلنٹ کانٹیسٹ 
ان منصوبوں کے نفاذ کے لئے ایس اے آئی ، ایس ٹی سی توسیعی مراکز وغیرہ سمیت کُل 187 مراکز برسرکار ہیں۔ موجودہ وقت میں 7780 باصلاحیت کھلاڑیوں  کو رہائشی اور غیر رہائشی بنیاد پر 34 کھیلوں میں تربیت دی جارہی ہے ۔ ایس اے آئی کھیلوں کی حوصلہ افزائی اسکیم کے تحت شناخت شدہ کھلاڑی ملک کے دیہی ، پسماندہ اور قبائلی علاقوں سمیت سماج کے تمام فرقوں سے آتے ہیں۔
اس کے علاوہ سرکار نے بڑے پیمانے پر شراکت داری اور کھیلوں میں بہترین کارکردگی کو بڑھاو ا دینے کے دوہرے مقاصد کے ساتھ کھیلو انڈیا پروگرام شروع کیا ہے ۔ اس منصوبے کے تحت کھیلوں کو بڑھاوا دینے اور ملک بھر میں اسٹیڈیم ، کھیل کے میدان ، ٹریک اور کھیل تربیتی مراکز سمیت کھیل اور بنیادی سہولتوں کی سطح میں بہتری لانے کے لئے مختلف پروگرام شروع کئے گئے ہیں۔
منصوبے کے تحت 31 کھیلو انڈیا ریاستی اعلی ٰکارکردگی کے مراکز اور 960 کھیلو انڈیا مراکز کو حمایت دی جارہی ہے ۔اس منصوبے کے تحت 267 اکیڈمیوں کو منظوری دی گئی ہے ۔21 مختلف کھیلوں میں 2510 ایتھلیٹ کو کھیلو انڈیا ایتھلیٹ  کی شکل میں شناخت کی گئی ہے۔
کیمیکلز اور فرٹیلائزر کی وزارت
تجارتی منافع کی حد بندی کی وجہ سے کینسر کی دوا کی قیمتوں میں واضح کمی
کینسر ہندوستان میں بالغوں کی طویل مدتی غیر متعدی بیماریوں سے ہونے والی اموات کی ایک اہم وجہ ہے۔ ہندوستان میں کینسر کی بیماری میں بڑی تیزی سے ترقی ہورہی ہے۔ سال 2004 میں کینسر کے مریضوں کی تعداد جہاں 8 لاکھ تھی وہیں 2018 تک یہ تعداد بڑھ کر تقریباً 15 لاکھ  ہوگئی ہے۔ اس بیماری کے نتیجے میں چونکہ تقریباً دوتہائی مریض لقمہ اجل بن جاتے ہیں، اس لیے اس وقت ہندوستان میں تقریباً22.5 لاکھ کینسر کے مریض موجود ہیں۔
سال 2014 میں اطلاع ملی تھی کہ کینسر ایسا مرض ہے، جس کے علاج پر سب سے زیادہ خرچ آتا ہے۔ اس خرچ کا بڑا حصہ ادویات پر صرف ہوتا تھا۔ اس کی وجہ سے متاثرہ خاندان مالی مشکلات کا شکار ہوجاتے تھے۔درحقیقت ہندوستان میں کئے گئے کچھ مطالعات سے پتہ چلتا ہے کہ اپنے مریضوں کا کینسر اسپتال میں علاج کرانے کے لئے تقریباً 60 فیصد خاندان قرض کا سہارا لیتے ہیں، جبکہ 32 فیصد دوستوں اور رشتہ داروں سے مدد طلب کرتے ہیں۔ اس لیے کینسر کی دواؤں کا سستا ہونا ملک میں کینسر کے منصفانہ علاج کے لئے بہت اہم ہے۔
نیشنل فارما سیوٹیکل پرائسنگ اتھارٹی ، نے 26 فروری 2019 کو منعقدہ اپنی میٹنگ میں تجارتی منافع کو مناسب بنانے کے لئے 42 غیر درج فہرست کینسر کی دواؤں کی قیمتوں پر کنٹرول کے لئے ڈرگس آرڈر 2013 کے پیرا 19 کے تحت عوامی مفاد میں غیر معمولی اختیارات کا استعمال کیا۔
اب تک کینسر کی 57 دوائیں درج فہرست فارمولیشنز کے طور پر پرائس کنٹرول کے تحت آتی تھیں۔ اب 42 غیر درج فہرست کینسر کی دواؤں کو بھی قیمتوں کی ضابطہ بندی کے لئے منتخب کیاگیا ہے اور ان کے تجارتی منافع کی حد بندی کرتے ہوئے ان کی فروخت کرنے کی قیمت  میں 30 فیصد تک کی کمی کی گئی ہے۔ این پی پی اے کے پاس دستیاب اعداد وشمار کے مطابق ان میں اب تک 72 فارمولیشنز اور 355 برانڈز کو شامل کیاگیا ہے۔ فہرست کو حتمی شکل دینے کے لئے اسپتالوں اور دوا ساز کمپنیوں سے مزید اعداد وشمار یکجا کئے جارہے ہیں۔
دوا ساز کمپنیوں کو قیمتوں کا پھر سے حساب لگانے اور این پی پی اے ریاستی ڈرگ کنٹرولرز اسٹاکسٹوں اور خردہ فروشوں کو مطلع کرنے کے لئے سات دن دیے گئے ہیں۔ ترمیم شدہ قیمتیں 8 مارچ 2019 سے لاگو ہوں گی۔
این پی پی اے کے پاس دستیاب اعداد وشمار کے مطابق 105 برانڈز کے لئے ایم آر پی میں 85 فیصد تک کی کمی ہوگی۔ برانڈز کی قیمتوں میں فیصد وار کمی درج ذیل ہیں:
|
|
نمبر شمار
|
|
قیمتوں میں سلیب۔فیصد کمی
|
|
برانڈز کی تعداد
|
|
.1
|
|
اور اس سے زیادہ70%
|
|
5
|
|
.2
|
|
تک70%سے 50%
|
|
12
|
|
.3
|
|
تک50%سے25%
|
|
43
|
|
.4
|
|
تک 25%
|
|
45
|
|
کل
|
|
105
ایک موٹے اندازے کے مطابق کامبی نیشن ادویات کو شامل کرلینے کے بعد حکومت کی اس دخل اندازی سے کینسر کے مریضوں کو سالانہ کم سے کم 200 کروڑ روپے کی بچت ہوگی۔
این پی پی اے کے ذریعہ فی الحال ڈی پی سی او کی فہرست اول کے تحت ضروری ادویات کی قومی فہرست میں شامل دواؤں کی قیمتوں کا تعین کیا جاتا ہے۔ اس سلسلے میں اب تک تقریباً 1000 دواؤں کی زیادہ سے زیادہ قیمت مقرر کی گئی ہے۔ حکومت کی موجودہ دخل اندازی سے تجارتی منافع کو مناسب بنانے کے لئے ایک پائلٹ اقدام کے طور پر لیا جارہا ہے۔
اقلیتی امور کی وزارتت
سعودی عرب میں حج 2023 کے انتظامی اور طبی وفود کی تربیت
اقلیتی امور کی مرکزی وزیر محترمہ اسمرتی زوبن ایرانی نے آج وزارت اقلیتی امور کی طرف سے حج 2023 کے لیے سعودی عرب میں حاجیوں کی خدمت کے لیے منتخب کیے گئے نمائندوں کے انتظامی اور طبی دستے کے لیے منعقدہ تربیتی پروگرام کا افتتاح کیا۔ اس تربیتی پروگرام کا اہتمام اسکوپ کمپلیکس سنٹر، لودھی روڈ، نئی دہلی میں کیا جا رہا ہے۔
حکومت کی طرف سے اس سال اٹھائے گئے کچھ اہم نکات اور نئے اقدامات درج ذیل ہیں:
- ہندوستان اور سعودی عرب کے درمیان دو طرفہ معاہدے کے مطابق اس سال حاجیوں کی کل تعداد 1.75 لاکھ ہے۔
- حکومت نے بالٹی، بیڈ شیٹ، سوٹ کیس وغیرہ کی لازمی خریداری کی وجہ سے ہونے والے غیر ضروری اخراجات کو ختم کرتے ہوئے حج پیکیج میں لاگت میں کمی کے اقدامات پر خصوصی توجہ دی ہے۔ ہر عازمین حج کو 2100 سعودی ریال فراہم کرنے کے لازمی التزام کو ختم کردیا گیا ہے اور حاجیوں کو ان کی ضرورت کے مطابق سعودی ریال حاصل کرنے کے عمل میں لچک دی جارہی ہے۔
- عازمین حج کو حقیقی ضرورتوں کے مطابق غیرملکی زر مبادلہ حاصل کرنے میں لچک کو یقینی بنانے اور پورے نظام میں شفافیت لانے کے علاوہ پہلی بار خواہش مند عازمین حج کو غیر ملکی زر مبادلہ اور غیر ملکی زر مبادلہ کارڈ کی براہ راست فراہمی سب سے زیادہ مسابقی شرحوں پر اسٹیٹ بینک آف انڈیا کے توسط سے ہورہی ہے۔
- عازمین حج کی سہولت کے لیے زیادہ سے زیادہ امبارکیشن پوائنٹس بنائے جارہے ہیں۔
- حج کے دوران ہندوستان میں حاجیوں کی طبی جانچ اور ان کی ٹیکہ کاری اور سعودی عرب میں اسپتالوں/ڈسپنسری کے لیے صحت و کنبہ بہبود کی وزارت  اور اس کی ایجنسیوں کی براہ راست حصے داری ہوگی۔
- دیونگوں  اور بوڑھے عازمین حج کے لیے حج پالیسی میں خصوصی التزامات کے ساتھ شمولیت کا خاص خیال رکھا جارہا ہے۔
- خواتین کو بااختیار بنانے کی سہولت فراہم کر کے خواتین کو محرم کے بغیر زمرہ کے تحت درخواست دینے کی اجازت دی گئی ہے۔ اس کے تحت موصولہ درخواستوں کی سب سے بڑی تعداد 4314 ہے۔
ڈیپوٹیشنسٹ  کا انتخاب:
- مجموعی طور پر 468 ڈیپوٹیشنسٹوں کو منتخب کیا گیا ہے جن میں 339 طبی پیشہ ور ، اور گریڈ اے کے 29 افسران سمیت انتظامی فرائض کے لئے 129 افسران شامل ہیں۔
- 468 ڈیپوٹیشنسٹ میں سے 129 رکنی خواتین دستہ ہے۔
- سعودی عرب میں بہتر پیشہ وارانہ خدمات اور عازمین حج کی مدد کے لئے صرف سی اے پی ایف کے ایڈمنسٹریٹیو ڈیپوٹیشنسٹ کا انتخاب۔
- پہلی بار، وزارت صحت میڈیکل ڈیپوٹیشنسٹ کے انتخاب کے عمل میں شامل ہوئی ہے۔
- ہر ریاست سے ریاستی سطح کے کوآرڈنیٹر کی تقرری، تاکہ وہ ہر ریاست کے عازمین حج کے مفادات کا خیال رکھ سکیں۔
- اے ایچ او اور ایچ اے کو تقریباً 300 سے کم کرکے 108 کردیا گیا ہے اور ان میں سے 100 فیصد آئی پی ایس افسران یا سی اے پی ایف سے ہیں۔
- ڈیپوٹیشن کے لیے پہلی بار درخواست دینے والوں کو ترجیح دی گئی ہے۔
وزارت دفاع
بحری فوج کے سربراہ ایڈمرل سنیل لانبہ کا دورہ تھائی لینڈ 
نئی دلّی ، 16 ا پریل ؍بھارتی بحریہ کے سربراہ ایڈمرل سنیل لانبہ ، پی وی ایس ایم ، اے وی ایس ایم ، اے ڈی سی 17 سے 19 اپریل ، 2019 تک تھائی لینڈ کا باہمی دورہ کر رہے ہیں ۔ اس دورے کا مقصد بھارت اور تھائی لینڈ کے درمیان باہمی بحری تعلقات کا فروغ اور دفاعی تعاون کے نئے مواقع تلاش کرنا ہے ۔
اپنے دورے کے دوران ایڈمرل سنیل لانبہ جنرل پنپی پاٹ بنیاسری ، تھائی لینڈ کی ڈیفنس فورسیز کے سربراہ، رائل تھائی آرمڈ فورسیز ، ایڈمرل لوچائی روڈٹ ، کمانڈر ان چیف رائل تھائی نیوی اور دیگر سینئر سرکاری اہلکاروں سے تبادلہ خیالات کریں گے ۔
اہم باہمی تبادلہ خیالات کے علاوہ ، ایڈمرل مو صوف بنکاک میں رائل تھائی نیوی اور رائل تھائی آرمڈ فورسیز ہیڈ کوارٹرز اور پھوکیٹ میں تیسرے نیول ایریا کمانڈ کا بھی دورہ کریں گے ۔
بھارت کے تھائی لینڈ کے ساتھ صدیوں پرانے تاریخی تعلقات ہیں ۔ دونو ں ملکوں نے 1947 میں روایتی سفارتی تعلقات قائم کئے تھے ۔ بھارت اور تھائی لینڈ کے درمیان دفاعی تعلقات طویل عرصہ پر محیط ہیں جب کہ جنوری ، 2012 میں دونوں ملکوں کے درمیان دفاعی تعاون کے ایک مفاہمت نامے پر دستخط کئے گئے تھے ۔ دونوں ملکوں کے درمیان دفاعی تعاون سالا نہ اعلیٰ سطحی دفاعی ڈائیلاگ کے ذریعہ پروان چڑھ رہے ہیں ، جس کے ساتویں سلسلے کے تبادلہ خیالات مارچ ، 2019 میں نئی دلی میں منعقد ہوئے تھے ۔
بھارتی بحریہ رائل تھائی نیوی کے ساتھ متعدد شعبوں میں تعاون کرتی ہے جن میں آپریشنل تبادلہ خیالات ، تربیتی تبادلے اور ہائیڈرو گرافک تعاون شامل ہیں ۔ یہ سرگرمیاں نیوی سے نیوی کی سطح کے اسٹاف مذاکرات کے ذریعہ انجام پاتی ہیں ۔ اس سلسلے میں 11 ویں مذاکرات مارچ ، 2019 کو بنکاک میں ہوئے تھے ۔
رائل تھائی نیوی انڈین اوشن نیول سمپوزیم  کا بھی ممبر ہے اور آئی او این ایس کے تینوں ورکنگ گروپوں مثلاً انسانی ہمدردی پر مبنی امداد اور قدرتی آفات ریلیف ( ایچ اے ڈی آر ، بحری تحفظ اور اطلاعات کے تبادلے و مل کر کام کرنا شامل ہیں ۔
۔ ۔ ۔ ۔ ۔ ۔
(U . 1894
وزارت خزانہ
جون 2018 میں 95610 کروڑ روپیے کی کل مجموعی آمدنی جمع کی گئی جبکہ گزشتہ ماہ کے دوران آمدنی کی رقم 94016 کروڑ روپے تھی
نئیدہلی۔یکم جولائی ، 2018؛ جون 2018 کے مہینے میں 95610 کروڑ روپیے کی کل مجموعی آمدنی جمع کی گئی جس میں سے جی ایس ٹی 15968 کروڑ روپیے ،ایس جی ایس ٹی 22021 کروڑ روپیے، آئی جی ایس ٹی 49498 کروڑ روپیے  اور 8122 کروڑ روپیے  شامل ہیں۔ جون 2018 تک مئی کے مہینے کے لیے فائل کیے گئے جی ایس ٹی آر 3بی ریٹرن کی کل تعداد 64.69 ہے۔
جون کے مہینے کے اختتام کے بعد مرکزی حکومتوں اور ریاستی حکومتوں کے ذریعے حاصل کل آمدنی جی ایس ٹی کے لیے 31645 کروڑ روپیے اور ایس جی ایس ٹی کے لیے 36683 کروڑ روپیے ہے۔
موجودہ ماہ میں 95610 کروڑ روپیے کی آمدنی جمع کی گئی جبکہ گزشتہ مہینے کے دوران ٓمدنی کی رقم 94016 کروڑ روپیے تھی۔ اس کے علاوہ ، جون 2018 کے مہینے میں 95610 کروڑ روپئے کی کل مجموعی آمدنی جمع کی گئی جبکہ گزشتہ مالی سالوں میں جی ایس ٹی جمع کرنے کا ماہانہ اوسط 89885 کروڑ روپیے تھا۔
جون، 2018 میں، اضافی عارضی تصفیہ کیا گیا ہے اور مرکز اور ریاستوں کے درمیان 50000 کروڑ روپیے کا تصفیہ کیا گیا ۔
۔۔۔۔۔۔۔۔۔۔۔۔۔۔۔۔۔۔۔۔
(م ن ۔ رض۔ م ج۔ ت ح(
U-3401,
(Visitor Counter : 55
صحت اور خاندانی بہبود کی وزارت
وزارت صحت نے خون کے رضاکارانہ عطیہ کے قومی دن کے موقع پر رضاکارانہ عطیہ کیمپ کا انعقاد کیا
نئی دہلی۔ یکم اکتوبر مرکزی صحت سکریٹری جناب راجیش بھوشن نے آج خون کے رضاکارانہ عطیہ کے قومی دن کے موقع پر نرمان بھون میں رضاکارانہ عطیہ کیمپ کا افتتاح کیا۔ اس موقع پر صحت خدمات کے ڈائریکٹر جنرل ڈاکٹر سنیل کمار بھی موجود تھے۔
مرکزی وزارت صحت و خاندانی بہبود کے تحت ڈائریکٹوریٹ جنرل آف ہیلتھ سروسز کے زیر اہتمام نرمان بھون میں منعقدہ اس بلڈ ڈونیشن کیمپ کے بعد اس موضوع پر ایک تکنیکی سیمینارکا انعقاد ہوا۔
قومی رضاکارانہ عطیہ کا دن ہر سال یکم اکتوبر کو ملک بھر میں منایا جاتا ہے تاکہ خون کے عطیہ کے بارے میں بیداری پیدا کیا جا سکے اور ملک میں رضاکارانہ طور پر خون کے عطیہ کو فروغ دیا جا سکے۔ اس موقع پر مختلف سرکاری اور غیر سرکاری تنظیمیں اس دن کو منانے کے لیے ملک بھر میں بلڈ ڈونیشن کیمپ اور دیگر آگاہی سرگرمیوں کا اہتمام کرتی ہیں ۔ اس سال کے بلڈ ڈونیشن پروگرام کا موضوع "گیو بلڈ اینڈ کیپ دی ورلڈ بیٹنگ" ہے۔
مرکزی سیکرٹری صحت نے سب سے پرزور اپیل کی کہ وہ بڑی تعداد میں آگے آئیں اوراس نیک مقصد کے لیے خون کا عطیہ دیں اور اپنے دوستوں ، رشتہ داروں اور ساتھیوں کو بھی ایسا کرنے کی ترغیب دیں۔ انہوں نے کہا کہ خون کا عطیہ کسی مفاد کے بغیر اور عطیہ کرنے کے جذبہ سے سرشار ہونا چاہیے۔
وہاں موجود تمام حکام نے اپنا خون ضرورت مندوں کو عطیہ کرنے کا عہد کیا۔ مرکزی سیکرٹری صحت نے حلف دلایا ۔
خون جسم کا سب سے ضروری عنصر ہے اور خاص طور پر چوٹ کے معاملات میں تھیلیسیمیا ، سکل سیل انیمیا وغیرہ خون کے امراض میں مبتلا بچوں کو بروقت خون ملنے سے ہر سال لاکھوں لوگوں کی جانیں بچائی جا سکتی ہیں ۔ ہمارے ملک کو ہر سال تقریبا 1.45 کروڑ یونٹ خون کی ضرورت ہوتی ہے۔ ملک میں 3500 لائسنس یافتہ بلڈ بینکوں کے ذریعہ خون جمع کیا جاتا ہے۔
تقریبا تین دہائی پہلے ، جمع کیے گئے خون کا ایک بڑا حصہ پیشہ ورانہ عطیہ دہندگان کے ذریعہ تھا جو کہ دیگر خطرے والے گروپ کی آبادی جیسے پیشہ ورانہ سیکس ورکر ، ٹرانس جینڈر ، مردوں کے ساتھ جنسی تعلق رکھنے والے اور منشیات کا استعمال کرنے والوں پر مشتمل تھا۔ مالی فائدہ کے مقصد سے اس طرح کے کمزور زمرے کو شامل کرنے سے پورے معاشرے میں ایچ آئی وی/ایڈز ، ہیپاٹائٹس بی اور ہیپاٹائٹس سی وغیرہ جیسے خون سے پھیلنے والے انفیکشن پھیل گئے۔ 1996 میں سپریم کورٹ کے تاریخی فیصلے نے ملک میں پیشہ ورانہ خون کے عطیہ پر پابندی لگا دی اور یہ ایک گیم چینجر ثابت ہوا ۔ اس کے بعد زیادہ سے زیادہ رضاکارانہ اور متبادل عطیات وجود میں آئے۔ 2002 میں وزارت صحت اور فلاح و بہبود کے ذریعہ تیار کی گئی قومی بلڈ پالیسی میں سفارش کی گئی تھی کہ 100 فیصد رضاکارانہ غیر معاوضہ والے خون کے عطیات کے حصول کے لیے وقتی طور پر بھی متبادل عطیہ دہندگان کے عمل کو مرحلہ وار طریقے سے ختم کیا جائےگا۔
وزارت نے پانچ ٹرانسفیوژن ٹرانس میسیبل انفیکشن جیسے ایچ آئی وی/ایڈز ، ہیپاٹائٹس بی ، ہیپاٹائٹس سی ، سیفیلس اور ملیریا سے متاثر جمع شدہ خون کے ہر یونٹ کی جانچ کے لیے اعلی معیار کی جانچ کے طریقہ کار کے استعمال کو لازمی قرار دیا ہے۔ ان اقدامات کی وجہ سے ، خون میں منتقل ہونے والے انفیکشن میں تیزی سے کمی واقع ہوئی ہے۔ اس وقت ہندوستان رضاکارانہ طور پر خون کے عطیہ کے ذریعہ صرف 70 فیصد خون جمع کرنے کے قابل ہے اور باقی 30 فیصد متبادل عطیہ کے ذریعہ ہے جو عام لوگوں میں زیادہ سے زیادہ آگاہی پیدا کرنے کا مطالبہ کرتا ہے۔
125 اہل خون دینے والے آج شام 5 بجے تک اپنا خون عطیہ کر سکتے ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-9620
(Visitor Counter : 381
ریلوے کی وزارت
انڈین ریلویز نے پی پی پی پہل کے تحت کیوڑیا ریلوے اسٹیشن پر سووینیر دوکان کے ساتھ ایک آرٹ گیلری تیار کی ہے
آرٹ گیلری میں گجرات اور بھارت کے مختلف النوع فنون ، آرٹ اور دست کاریوں کی نمائش کی جائے گی
اب ‘‘ مجسمۂ اتحاد ’’ دیکھنے آنے والے سیاح ، کیوڑیا ریلوے اسٹیشن پر ہی گجرات کی مالامال ثقافتی تاریخ کا براہِ راست مشاہدہ کر سکیں گے
نئی دلّی ، 02 نومبر/ اب ‘‘ مجسمہ ٔ اتحاد ’’ دیکھنے آنے والے سیاح کیوڑیا ریلوے اسٹیشن پر ہی گجرات کی مالا مال ثقافتی تاریخ کا براہ راست مشاہدہ کرسکیں گے ۔
‘‘ مجسمہ اتحاد ’’ کے نزدیک سیاحوں کے لئے ایک اور پُر کشش مقام کا اضافہ کرتے ہوئے ویسٹرن ریلوے کی وڈوڈرہ ڈویژن نے پی پی پی پہل کے تحت کیوڑیا ریلوے اسٹیشن کے مقام پر سووینیر دوکان کے ساتھ ایک آرٹ گیلری تیار کرنے کے مقصد سے انڈین ریلویز کی تاریخ میں اپنی نوعیت کا پہلا کنٹریکٹ جاری کیا ہے ۔
پی پی پی ماڈل کے فائدوں سے ترغیب حاصل کرتے ہوئے ، آرٹ گیلری میں گجرات اور بھارت کے مختلف النوع فن ، آرٹ اور دست کاریوں کو اجاگر کیا جائے گا اور ایک نجی فریق کے ذریعے اسے تیار کیا جائے گا اور اس کا کام کاج سنبھالا جائے گا ۔ ریلویز کو اس سے 24.7 لاکھ روپئے کی آمدنی ہوگی اور اس سے 2.83 کرو ڑروپئے تک کی آمدنی ہونے کی گنجائش ہے ۔ اس اختراعی عمل کی بدولت نہ صرف کیوڑیا آنے والے مسافروں کے ذاتی تجربہ میں مفید اضافہ ہو گا بلکہ سماجی محاذ پر بھی اس منفرد اختراعی عمل سے نرمدا ضلع کے مقامی قبائلی افراد کو بھی ، اُن کے قبائلی فنوں اور دست کاریوں کو فروغ دینے کا موقع دے کر ، انہیں روز گار فراہم کرانے میں مدد ملے گی ۔
نمایاں خصوصیات ویڈیو کلپ https://youtu.be/iPFIz_wA8hg پر دستیاب ہیں ۔

U. No. 12461
(Visitor Counter : 131
وزارت خزانہ
کابینہ نے اشیاء اور خدمات ٹیکس ادارۂ اختیارات اپیل کی قومی بینچ  کی تشکیل کو منظوری دی
نئی دہلی،23جنوری/وزیراعظم جناب نریندر مودی کی سربراہی میں مرکزی کابینہ نے اشیاء اور خدمات ٹیکس ادارۂ اختیارات اپیل کی قومی بینچ کی تشکیل کو منظوری دے دی ہے۔
ادارۂ اختیارات اپیل کی قومی بینچ دہلی میں قائم ہوگی۔ جی ایس ٹی اے ٹی کی صدارت صدرجمہوریہ کریں گے اور اس میں ایک تکنیکی رکن اور ایک تکنیکی رکن شامل ہوگی۔
جی ایس ٹی اے ٹی قومی بینچ کی تشکیل کے لئے ایک مشت 92.50 لاکھ روپے کا خرچ آئے گا۔ جبکہ بار بار آنے والی لاگت 6.86 کروڑ سالانہ ہوگی۔
تفصیلات
ن اشیاء اور خدمات ٹیکس ادارۂ اختیارات اپیل ، جی ایس ٹی قوانین کے لئے اپیل کا دوسرا اور مرکز اور ریاست کے درمیان تنازعات کو سلجھانے کا پہلا مساوی پلیٹ فارم۔ مرکز اور ریاست،اشیاء و خدمات ٹیکس ایکٹ کے ادارۂ اختیارات اپیل، اتھارٹیز کے ذریعہ جاری اولین اپیلوں میں دیئے گئے احکام کے خلاف اپیل، جی ایس ٹی ادارۂ اختیارات اپیل اتھارٹی کے سامنے داخل ہوتی ہے جو کہ یقینی بنائے گاکہ جی ایس ٹی کے تحت پیدا ہورہے تنازعات کے حل نکالنے میں یکسانیت ہوگی اور اس طرح تمام ملک میں جی ایس ٹی کو مساوی طور پر نافذ کیاجائے گا۔
اشیاء اور خدمات ٹیکس قانون کے باب XVIII میں جی ایس ٹی حکمرانی کے دائرے میں تنازعے کے حل کے لئے ادارۂ اختیارات اپیل اور جائزہ میکینزم کا انتظام کیا گیا ہے۔ مرکزی اشیاء و خدمات ٹیکس قانون کی دفعہ 109 ، مرکزی سرکار کو اس بات کا اختیار مہیا کراتی ہیں کہ وہ ٹریبونل کی سفارش پر نوٹیفکیشن کے ذریعہ سفارش میں مقررہ تاریخ سے پہلے موثر بناتے ہوئے اشیاء اور خدمات ٹیکس اپیل کی شکل میں پاس کئے گئے احکامات کے خلاف اپیلوں کی سنوائی کرے گا۔
وزیراعظم کا دفتر
سی بی ایس ای کے دسویں جماعت کے نتائج کے اعلان پر وزیر اعظم نے طلبہ کو مبارکباد دی
نئی دہلی، 22 جولائی 2022:
سی بی ایس ای کے دسویں جماعت کے نتائج کے اعلان کے بعد وزیراعظم جناب نریندر مودی نے طلبہ کو مبارکباد دی۔
ایک ٹویٹ پیغام میں وزیر اعظم نے کہا:
"میں ان تمام طلبہ کو مبارکباد دیتا ہوں جنھوں نے سی بی ایس ای دسویں جماعت کے امتحانات پاس کیے ہیں۔ میں ان کے آگے کے نتیجہ خیز تعلیمی سفر کے لیے نیک خواہشات پیش کرتا ہوں۔ مجھے یقین ہے کہ یہ نوجوان آنے والے دور میں کامیابی کی نئی بلندیوں کو چھوئیں گے۔ "
وزارت دفاع
وزیر دفاع نے اتراکھنڈ میں مسلح افواج اور آئی ٹی بی پی کے جوانوں کے ساتھ وجئے دشمی منائی
جناب راجناتھ سنگھ نے محفوظ ماحول فراہم کرنے والے فوجیوں کو خراج تحسین پیش کیا جس سے ترقی ممکن ہوئی
وزیر دفاع نےاتراکھنڈکے اولی میں شاستر پوجا کی
وزیر دفاع جناب راج ناتھ سنگھ نے آج اتراکھنڈکے اولی میں مسلح افواج کے جوانوں اور آئی ٹی بی پی کے جوانوں کے ساتھ وجئے دشمی منائی۔ وزیر دفاع نے اپنے دورے کے دوران شاستر پوجا کی اور ملک کی سلامتی اور اقتصادی ترقی کو یقینی بنانے میں مسلح افواج اور نیم فوجی دستوں کے تعاون کی تعریف کی۔
جوانوں سے ایک فوری خطاب میں، جناب راج ناتھ سنگھ نے کہا کہ وردی میں مردوں اور عورتوں کے ساتھ بات چیت، ہمیشہ حوصلہ افزائی کا ذریعہ بنتی ہے۔ انہوں نے اس بات کی تصدیق کی کہ پوری قوم کو ہمارے جوانوں کی صلاحیتوں اور ملک کی حفاظت میں ان کے تعاون پر فخر اور اعتماد ہے۔ وزیر دفاع نے بیرونی خطرات سے قوم کو محفوظ بنانے میں ملک کی افواج کے کردار کی تعریف کی۔ انہوں نے کہا، ’’اس محفوظ ماحول نے ہندوستان کو اقتصادی ترقی کو آگے بڑھانے اور وزیر اعظم نریندر مودی کی قیادت میں ترقی کی نئی بلندیوں کو حاصل کرنے کے قابل بنایا ہے‘‘۔
وزیر دفاع نے گلوان کے واقعہ کے دوران اپنے جوانوں کی بے مثال شجاعت اور حوصلہ کی بھی ستائش کی۔ انہوں نے کہا کہ ہندوستان اس اصول پر یقین رکھتا ہے کہ ’’پوری دنیا ایک خاندان ہے‘‘ لیکن اگر کوئی بیرونی عنصر ہم پربری نظر ڈالتا ہے تو اسے منہ توڑجواب دیا جائےگا۔ انھوں نے مزید کہا کہ اس طرح کی شجاعت کی وجہ سے پوری دنیا میں ہندوستان کے بڑھتے ہوئے قد کو تسلیم کیا ہے اور ہندوستان ایک اہم فیصلہ سازوں میں سے ایک کے طور پر ابھرا ہے۔ بین الاقوامی فورمز پر ، ہندوستان کو احترام کے ساتھ سنا جاتا ہے۔
جناب راجناتھ سنگھ نے شاستر پوجا کی اہمیت کے بارے میں بھی بات کی اور ہندوستانی ثقافت کی روایات اور انفرادیت پر روشنی ڈالی، جو کہ تمام چیزوں کے اتحاد پر زور دیتی ہے۔ انھوں نے کہا کہ وہ ہمیں یہ سکھاتے ہیں کہ ہمیں ان چیزوں، جو ہماری زندگیوں میں’’شاستر‘‘  سمیت جاندار اور غیرجاندار ہوں، اُن تمام چیزوں کے تعاون کو تسلیم کرنا چاہئے جو ہمیں اپنے دفاع میں مدد فراہم کرتی ہیں۔
اس کے بعد وزیر دفاع نے ان نوجوانوں کے ساتھ بات چیت کی جنھوں نے جوش وخروش اور ولولے کے ساتھ وجئے دشمی منائی اور اس کی تقریب میں حصہ لیا۔ اس موقع پر جوانوں نے حب الوطنی کے گیت بھی گائے۔
اس موقع پر فوج کے سربراہ جنرل منوج پانڈے، جی او سی-ان-سی سوریہ کمانڈ لیفٹیننٹ جنرل یوگیندر دِمری، مسلح افواج اور آئی ٹی بی پی کے سینئر افسران اور جوان بھی موجود تھے۔